OpenLLM-France/wikimedia huggingface dataset:
# Henry Palmé

Henry Palmé (Lund, 4 de setembre de 1907 - Enskede-Årsta-Vantör city district, 2 de juny de 1987) va ser un atleta suec, especialista en curses de fons, que va competir durant les dècades de 1930 i 1940.
El 1936 va prendre als Jocs Olímpics d'Estiu de Berlín, on fou tretzè en la marató del programa d'atletisme.
En el seu palmarès destaca una medalla de bronze en la marató del Campionat d'Europa d'atletisme de 1938, rere Väinö Muinonen i Squire Yarrow, i el campionat nacional de marató de 1934 a 1942 i 1944, cosa que el converteix en l'atleta finlandès que més vegades l'ha guanyat. També guanyà el campionat de cros de 1934 i 1941 i la marató de Londres de 1938 i 1939.

## Millors marques

* Marató. 2h 36' 56" (1939)

## Referències

* 1 2 «Henry Palmé Olympic Results». sports-reference.com. Arxivat de l'original el 13 de desembre 2012. [Consulta: 30 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ «Stora Grabbar». [Consulta: 30 abril 2020].
* ↑ Fitxa a trackfield.brinkster.net
# Tüdeviin Üitümen

Tüdeviin Üitümen (mongol: Түдэвийн Үйтүмэн, sovint citat com a Tudev Ujtumen; 27 d'agost de 1939 – mort el 1993) fou un jugador d'escacs mongol. Va esdevenir el primer Mestre Internacional de Mongòlia el 1965.

## Resultats destacats en competició

El 1969, va guanyar el torneig Zonal de l'Àsia occidental a Singapur. Va empatar als llocs 20è-22è a l'Interzonal de Palma de 1970 (guanyat per Bobby Fischer).
En altres torneigs internacionals, fou 15è a Sotxi 1964 (Memorial Txigorin, el guanyador fou Nikolai Krogius); fou 15è a Sotxi 1965 (Memorial Txigorin, els guanyadors foren Wolfgang Unzicker i Borís Spasski); fou 9è a l'Havana 1967 (4t campionat de l'exèrcit, el guanyador fou Vlastimil Hort); empatà als llocs 11è-13è a Tbilisi 1971 (Memorial Goglidze); i fou 9è a Dubna 1973 (guanyaren Mikhail Tal i Ratmir Kholmov).
Ujtumen va guanyar tres cops el Campionat d'escacs de Mongòlia, el 1972, 1978 i 1986. Va jugar sis Olimpíades d'escacs representant Mongòlia (1964–1974), i hi va guanyar la medalla d'or individual al segon tauler (+11 −1 =5) a Tel-Aviv 1964 i la d'argent al segon tauler (+12 −3 =3) a Siegen 1970.

## Referències

* ↑ hiimori.mn. «Монгол улсын шатрын Арван найм дахь аварга Түдэвийн ҮЙТҮМЭН /1939-1993/» (en rus). Arxivat de l'original el 2019-09-13. [Consulta: 21 octubre 2017].
* ↑ «Т.Үйтүмэн». MongolChess. Arxivat de l'original el 2016-08-22. [Consulta: 31 maig 2015].
* ↑ Zonals in USSR, CIS and Asia Arxivat 2007-04-30 a Wayback Machine.
* ↑ World Chess Championship : 1970-72 cycle : 1970 Palma de Mallorca Interzonal
* ↑ «Chigorin mem 1964». Arxivat de l'original el 27 octubre 2009. [Consulta: 9 febrer 2008].
* ↑ «Chigorin mem 1965». Arxivat de l'original el 27 octubre 2009. [Consulta: 6 desembre 2021].
* ↑ Chessmetrics Player Profile: Tudev Ujtumen
* ↑ https://www.webcitation.org/query?url= Arxivat 2020-05-14 a Wayback Machine. http://www.geocities.com/al2055urs/it/1971/tbilis71.html&date=2009-10-25+12:13:48
* ↑ https://www.webcitation.org/query?url= Arxivat 2020-05-14 a Wayback Machine. http://www.geocities.com/al2055urs/it/1973/dubna73.html&date=2009-10-25+12:13:53
* ↑ OlimpBase :: the encyclopaedia of team chess
# Herbert Morris

Herbert Morris (Seattle, 16 de juliol de 1915 - Maple Valley, 22 de juliol de 2009) fou un remer estatunidenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la prova del vuit amb timoner del programa de rem.
Estudià a la Universitat de Washington i fou el darrer supervivent de la tripulació que guanyà l'or olímpic.

## Referències

* ↑ «Roger Morris Olympic Results». sports-reference.com. Arxivat de l'original el 2011-08-16. [Consulta: 14 març 2019].
* ↑ Withers, Bud «Huskies' last surviving member of 1936 Olympic-gold crew team dies». The Seattle Times, 24-07-2009.
# Herbert Müller

Herbert Müller (Strzelce Krajeńskie, 2 d'agost de 1904 - 9 de desembre de 1966) va ser un jugador d'hoquei sobre herba alemany que va competir durant la dècada de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba. Fou 19 vegades internacional entre 1926 i 1934.

## Referències

* ↑ «Herbert Müller Olympic Results». sports-reference.com. Arxivat de l'original el 17 d’abril 2020. [Consulta: 12 juny 2018].
* ↑ Nationalspieler Herren a bremenhockey.de
# Herbert Wildman

Herbert Wildman (Marion, 6 de setembre de 1912 - Los Angeles, 13 d'octubre de 1989) va ser un waterpolista estatunidenc que va competir durant la dècada de 1920.
El 1932 va prendre part en els Jocs Olímpics de Los Angeles, on va guanyar la medalla de bronze en la competició de waterpolo. Quatre anys més tard, als Jocs de Berlín, quedà eliminat en la primera ronda en la mateixa competició.

## Referències

* ↑ «Heb Wildman Olympic Results». sports-reference.com. Arxivat de l'original el 18 d’abril 2020. [Consulta: 8 novembre 2018].
# Ielizaveta Bíkova

Ielizaveta (Elisaveta, Elisabeth) Ivanovna Bíkova (Bykova) (en rus: Елизавета Ивановна Быкова; Bogolyubovo, Rússia, 4 de novembre de 1913 - Moscou, 8 de març de 1989) fou una jugadora d'escacs soviètica, la tercera i la cinquena Campiona del món d'escacs, entre 1953 i 1956, i entre 1958 i 1962.

## Resultats destacats en competició

El 1938 va guanyar el campionat femení de Moscou. Després de la II Guerra Mundial, quedà campiona en tres ocasions del Campionat d'escacs femení de la Unió Soviètica (1946, 1947 i 1950).
El 1950 fou quarta al Campionat del Món femení de 1950, a Moscou. Després de guanyar, el 1952, el torneig de Candidates de Moscou, el 1953 va vèncer a Leningrad la Campiona del Món regnant Liudmila Rudenko en un matx (+7 -5 =2). El 1956 va perdre el títol a favor d'Olga Rubtsova, però el recuperà dos anys després, el 1958, en matx individual a catorze partides, que quedà 8,5 a 5,5 (+4 -7 =3). Fou la primera dona a ser dos cops campiona del món.
El 1959 va defensar el títol amb èxit en matx individual a Moscou contra Kira Zvorykina (+6 -2 =5), però el 1962 el va perdre també en matx, a Moscou, contra l'estrella emergent (de 21 anys) Nona Gaprindaixvili (+0 -7 =4).

## Altres activitats

Bíkova treballava com a enginyera en una impremta de Moscou, i fou també columnista d'escacs a l'URSS. El 1951 va publicar un llibre sobre els escacs femenins a la Unió Soviètica.

## Notes i referències

* ↑ «Campionat del món femení, Moscou, 1950, classificació i partides» (en anglès). 365chess.com. [Consulta: 16 abril 2010].
* 1 2 3 4 La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «Campionat del món femení, Moscou, 1958, Resultats i partides del matx» (en anglès). 365chess.com. [Consulta: 17 abril 2010].
* ↑ «Campionat del món femení, Moscou, 1959, Resultats i partides del matx» (en anglès). 365chess.com. [Consulta: 17 abril 2010].
* ↑ «Campionat del món femení, Moscou, 1962, Resultats i partides del matx» (en anglès). 365chess.com. [Consulta: 17 abril 2010].
# Hermann Betschart

Hermann Betschart (valor desconegut, 19 de desembre de 1910 - valor desconegut, 1950) fou un remer suís que va competir durant les dècades de 1930 i 1940.
El 1936 va prendre part en els Jocs Olímpics de Berlín, on disputà tres proves del programa de rem. Guanyà la medalla de plata en el quatre amb timoner, formant equip amb Hans Homberger, Alex Homberger, Karl Schmid i Rolf Spring; i la de bronze en el quatre sense timoner, formant equip amb Hans Homberger, Alex Homberger i Karl Schmid. En la prova del vuit amb timoner fou sisè.
En el seu palmarès també destaquen cinc medalles al Campionat d'Europa de rem, dues d'or, dues de plata i una de bronze entre el 1934 i 1947, sempre en la prova del quatre sense timoner.

## Referències

* ↑ «Hermann Betschart Olympic Results». sports-reference.com. Arxivat de l'original el 2 de desembre 2011. [Consulta: 30 maig 2019].
* ↑ «Rudern – Europameisterschaften (Herren – Vierer o.Stm.)» (en alemany). Sport Komplett. [Consulta: 19 maig 2018].
# Jackson Showalter

Jackson Whipps Showalter (Minerva, Ohio, 4 de febrer de 1860 – Lexington, Kentucky, 6 de febrer de 1935) fou un jugador d'escacs estatunidenc, cinc cops Campió dels Estats Units: 1890, 1892, 1892–1894, 1895-1896 i 1906–1909.

## Resultats destacats en competició

Va guanyar matxs pel campionat dels Estats Units contra S. Lipschütz (dos cops), Max Judd i Albert Hodges. Va perdre matxs pel mateix títol contra Lipschütz, Max Judd, Harry Nelson Pillsbury, i Frank James Marshall.
Era conegut com a "the Kentucky Lion" (el lleó de Kentucky), a causa del seu pentinat, ja que duia una espessa cabellera, i potser també a la seva força de joc.

## Contribucions a la teoria dels escacs

Ha donat nom a una variant del gambit de dama acceptat (1. d4 d5 2. c4 dxc4 3. Cc3).
A més, la coneguda "Maniobra simplificadora de Capablanca " a la Variant Ortodoxa del gambit de dama declinat (1.d4 d5 2.c4 e6 3. Cc3 Cf6 4. Ag5 Ae7 5. e3 Cbd7 6. Cf3 0-0 7. Tc1 c6 8. Ad3 dxc4 9. Axc4 Cd5) va ser, de fet, emprada per Showalter la dècada dels 1890, molts anys abans que en José Raúl Capablanca la jugués.

## Notes i referències

* ↑ «Nota biogràfica de Jackson Showalter» (en anglès). Chessgames.com. [Consulta: 29 març 2010].
* ↑ David Hooper i Kenneth Whyld, The Oxford Companion to Chess (2a ed. 1992), p. 371. ISBN 0-19-866164-9
* ↑ Hooper i Whyld, pàgs. 70, 371.

## Bibliografia

* Harry Golombek: Golombek's Encyclopedia of Chess, Crown Publishers 1977.
# Miguel Cuéllar Gacharná

Miguel Cuéllar Gacharná (18 de novembre de 1916 - 5 de desembre de 1985) va ser un mestre d'escacs colombià. Va rebre el títol de Mestre Internacional (IM) el 1957.

## Resultats destacats en competició

Cuéllar va guanyar nou cops el campionat de Colòmbia: els anys 1941, 1946, 1953, 1955, 1956, 1957, 1959, 1961 i 1971. Va jugar representant Colòmbia en sis Olimpíades d'escacs: 1954, 1956, 1958, 1964, 1970 i 1972. Va guanyar la medalla de plata individual al primer tauler (+12 –2 =4) a la 16a Olimpíada de Tel-Aviv 1964.
Va guanyar una medalla de bronze representant Colòmbia als Jocs Bolivarians de Bogotà de 1938. L'any 1952 va empatar als llocs 3r-4t a Mar del Plata (guanyaren Julio Bolbochán i Héctor Rossetto). El 1953, va ocupar el 5è lloc a Mar del Plata (Svetozar Gligorić va guanyar). El 1957, va ocupar el 7è lloc a Mar del Plata (va guanyar Paul Keres). El 1958, va empatar 2n-3r amb William Lombardy, darrere d'Oscar Panno, a Bogotà.
El 1961, Cuéllar va guanyar a Caracas (zonal). El 1962, va quedar 22è a l'Interzonal d'Estocolm, derrotant tant Efim Geller com Viktor Korchnoi en les seves partides individuals. El 1966, va ocupar el 7è lloc a l'Havana (va guanyar Eleazar Jiménez). El 1967, va empatar a Sousse a 19-20 (interzonal; Bent Larsen va guanyar). El 1969, va empatar al primer lloc amb Boris De Greiff a Bogotà. El 1970, va ocupar el 7è lloc a Bogotà (Henrique Mecking va guanyar). El 1970, va ocupar el 14è lloc a Caracas (va guanyar Lubomir Kavalek). El 1972, va guanyar el torneig Zonal de Bogotà, i es va classificar per a l'Interzonal de Leningrad de 1973, però hi va acabar en darrer lloc (van guanyar Anatoly Karpov i Viktor Korchnoi). El 1980, va empatar a Bogotà a 4-5 (va guanyar Joaquín Gutiérrez).

## Referències

* 1 2 Gaige, Jeremy. Chess Personalia, A Biobibliography. McFarland, 1987, p. 80. ISBN 0-7864-2353-6.
* 1 2 3 Keene, Raymond. Golombek's Encyclopedia of Chess. Crown Publishing, 1977, p. 82. ISBN 0-517-53146-1.
* ↑ Sunnucks, Anne. The Encyclopaedia of Chess. St. Martin's Press, 1970, p. 93.
* ↑ Cuéllar Gacharná, Miguel team chess record at olimpbase.org
* ↑ (en castellà) , 23-08-1938, p. 6–7.
# Hiroshi Yoneyama

Hiroshi Yoneyama (japonès: 米山弘) (prefectura d'Ibaraki, 23 de març de 1909 - 24 de gener de 1988) va ser un nedador japonès que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa de natació. Va guanyar la medalla de plata en els 4x200 metres lliures, formant equip amb Nobuo Arai, Tokuhei Sada i Katsuo Takaishi. En els 400 metres lliures quedà eliminat en sèries.

## Referències

* ↑ «Hiroshi Yoneyama Olympic Results». sports-reference.com. Arxivat de l'original el 9 de novembre 2012. [Consulta: 22 octubre 2018].
# Hjalmar Andersson

Svensk Hjalmar Zakeus Andersson (Ljusnarsberg, Comtat d'Örebro, 13 de juliol de 1889 – Insjön, Leksand, 2 de novembre de 1971) fou un atleta suec que va competir a començament del segle xx.
El 1912 va prendre part en els Jocs Olímpics d'Estocolm, on guanyà dues medalles del programa d'atletisme. En els cros per equips guanyà la medalla d'or, mentre en els cros individual guanyà la de plata.

## Referències

* ↑ «Hjalmar Andersson Olympic Results». sports-reference.com. Arxivat de l'original el 4 de desembre 2009. [Consulta: 27 agost 2016].
* ↑ Hjalmar Andersson. Swedish Olympic Committee
# Hjalmar Bergström

Hjalmar Bergström (Kungälv, 19 de gener de 1907 - Umeå, 31 de març de 2000) fou un esquiador de fons suec que va competir durant les dècades de 1920 i 1930.
El 1936 va prendre part en els Jocs Olímpics d'Hivern de Garmisch-Partenkirchen, on fou quart en la cursa dels 50 quilòmetres del programa d'esquí de fons.
En el seu palmarès destaquen una medalla d'or, una de plata i dues de bronze al Campionat del Món d'esquí nòrdic, el 1929 i 1933.

## Referències

* ↑ «Hjalmar Bergström Olympic Results». sports-reference.com. Arxivat de l'original el 14 de desembre 2012. [Consulta: 7 gener 2020].
* ↑ Hjalmar Bergström a Federació Internacional d'esquí
* ↑ Hjalmar Bergström. Comitè Olímpic Suec
# Horace Brown

Horace Brown (comtat de Morris, 30 de març de 1898 - Houston, 25 de desembre de 1983) fou un atleta estatunidenc que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En els 3.000 metres per equips va guanyar la medalla d'or, juntament amb Arlie Schardt i Ivan Dresser. En els 5.000 metres arribà a la final, però es va veure obligat a abandonar la cursa.
El 1915 entrà a estudiar al Williams College, però la Primera Guerra Mundial el va dur a lluitar a França. El 1919 fou llicenciat i tornà als estudis, on es graduà l'any següent. El 1920 guanyà el títol de l'IC4A de 2 milles.

## Millors marques

* 2 milles. 9' 51.4" (1919)
* 5.000 metres. 15' 15.2" (1920)

## Referències

* 1 2 3 «Hal Brown Olympic Results». sports-reference.com. Arxivat de l'original el 17 d’abril 2020. [Consulta: 5 gener 2018].
# Horatio Fitch

Horatio Fitch (Chicago, 16 de desembre de 1900 - Estes Park, 4 de maig de 1985) va ser un atleta estatunidenc que va competir durant la dècada de 1920.
El 1923 guanyà el títol nacional de les 440 iardes de l'AUU amb un temps de 50.0". Gràcies a aquest triomf fou convidat a prendre part en les proves de classificació pels Jocs de 1924 que van tenir lloc a Harvard un mes abans dels Jocs. La segona posició, rere John Coard Taylor, li van permetre prendre part en els Jocs Olímpics de París, on guanyà la medalla de plata en la prova dels 400 metres del programa d'atletisme. Aquesta cursa fou guanyada per Eric Liddell i és recordada per la pel·lícula Carros de foc de 1981.

## Millors marques

* 400 metres llisos. 47.8" (1924)

## Referències

* 1 2 3 «Horatio Fitch Olympic Results». sports-reference.com. Arxivat de l'original el 17 d’abril 2020. [Consulta: 7 maig 2018].
* ↑ Horatio Fitch. trackfield.brinkster.net
# Hubert Caldwell

Hubert Caldwell (Oakland, 26 de desembre de 1907 - Oakland, 9 d'agost de 1972) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del vuit amb timoner del programa de rem, en què guanyà la medalla d'or.

## Referències

* ↑ «Hubert Caldwell Olympic Results». sports-reference.com. Arxivat de l'original el 18 d’abril 2020. [Consulta: 2 setembre 2018].
# Félix Sicre

Félix Sicre (1817 - 1871) va ser un jugador d'escacs cubà, considerat el primer campió d'escacs de Cuba.

## Resultats destacats en competició

Va ser el primer campió no oficial d'escacs de Cuba l'any 1860, fins que va perdre el títol el 1862 davant Celso Golmayo Zúpide.
Va jugar contra Paul Morphy en les seves dues visites a l'Havana a l'octubre de 1862 i el febrer de 1864, i hi va perdre les dues vegades.

## Bibliografia

* Vázquez, Andrés Clemente. La odisea de Pablo Morphy en La Habana. L'Havana: La Propaganda Literaria, 1893.
* Caparrós, Rogelio. Paul Morphy. Partidas completas. Madrid: Ediciones Eseuve, 1993. ISBN 84 87301 88 6.

## Notes i referències

* 1 2 «Nota biogràfica de Félix Sicre» (en anglès). Chessgames.com. [Consulta: 7 desembre 2014].
* ↑ «Història del campionat d'escacs de Cuba» (en castellà). Federació d'escacs de Cuba. Arxivat de l'original el 2016-03-03. [Consulta: 7 desembre 2014].
* ↑ Winter, Edward. «Immortal but Unknown» (en anglès). chesshistory.com. [Consulta: 7 desembre 2014].
* ↑ «Historial del Campionat de Cuba» (en castellà). ajedrezdeataque.com. [Consulta: 7 desembre 2014].
* ↑ Rarest Morphy monograph by Edward Winter
* ↑ Edo Historical Chess Ratings - Morphy, P.C. – Sicre, F. 1862
* ↑ Edo Historical Chess Ratings - Morphy, P.C. – Sicre, F. 1864
* ↑ Rogelio Caparrós, Paul Morphy. Partidas completas, Ediciones Eseuve, Madrid 1993. ISBN 84-87301-88-6
# Rolando Illa

Rolando Illa (Nova York, 6 de setembre de 1880 – Buenos Aires, 3 de maig de 1937) va ser un mestre d'escacs argentí, actiu durant el primer quart del segle xx.
Nascut als Estats Units en una família cubana, es va mudar a l'Argentina i es va naturalitzar argentí el 1904. Va ser cofundador del Club Argentino de Ajedrez de Buenos Aires, una institució històrica dels escacs argentins.

## Resultats destacats en competició

El 1910, va guanyar el fort Campionat del Club Argentino, i repetí l'èxit anualment en el període 1912-1919
El 1913 a Buenos Aires va guanyar un matx disputat contra Julio Lynch, 3,5:1,5, i va perdre un matx contra el serbi Boris Kostić, 0:6. El 1918, empatà un matx contra el campió de Filadèlfia Sydney Sharp. El 1921 va compartir el segon lloc (rere Roberto Grau) amb Benito Villegas i Valentín Fernández Coria al Primer Torneig Sud-americà de Montevideo (Carrasco).
Va participar tres vegades en el Campionat de l'Argentina d'escacs: l'any 1921-22 hi acabà en cinquena posició, (el campió fou Damián Reca); l'any 1923-24 acabà en sisena posició, (el campió fou Damián Reca), i l'any 1924 hi finalitzà en setena posició, (el campió fou novament Damián Reca).

## Notes i referències

* ↑ «Biografia de Rolando Illa» (en castellà). ajedrezargentina.org. [Consulta: 1r gener 2013].
* ↑ «Nota biogràfica de Rolando Illa» (en anglès). Chessgames.com. [Consulta: 1r gener 2013].
* ↑ «Centenari del Club Argentino de Ajedrez» (en castellà). chessbase.com. [Consulta: 1r gener 2013].
* ↑ «campeonato del Club Argentino de Ajedrez». Arxivat de l'original el 2012-06-12. [Consulta: 1r gener 2013].
* ↑ «1 Torneio Sulamericano». brasilbase.pro.br. [Consulta: 1r gener 2013].
* ↑ «Nota biogràfica de Rolando Illa» (en castellà). Nuestro Círculo, núm 116, any III. chessville.com, 23-10-2004. Arxivat de l'original el 2012-06-12. [Consulta: 1r gener 2013].
* ↑ «Torneigs Majors i Campionats de l'Argentina (notes en castellà)». Arxivat de l'original el 25/10/2009.
# Hugo Betting

Hugo Betting va ser un jugador de rugbi alemany que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip FC 1880 Frankfurt, que exercia d'equip nacional en aquesta competició. Betting va ser l'únic jugador del FV Stuttgart 93 que va representar a Alemanya en aquest torneig.

## Referències

* ↑ «Hugo Betting Olympic Results». sports-reference.com. Arxivat de l'original el 26 d’octubre 2012. [Consulta: 27 setembre 2015].
* ↑ «Hugo Betting verstärkte als einziger Stuttgarter die deutsche Mannschaft» (en alemany). hefleswetzkick.de. [Consulta: 7 desembre 2011].
# Grigory Helbach

Grigory Helbach (Hellbach, Gelbach, Gelbak) (13 de gener de 1863 – 3 d'agost de 1930) fou un jugador d'escacs rus.

## Resultats destacats en competició

El 1899 Helbach empatà als llocs 6è-7è al 1r Torneig de mestres de Totes les Rússies, a Moscou, el campió fou Mikhaïl Txigorin).
A partir de 1900 jugà principalment a Sant Petersburg. El 1900 hi fou 6è (campions: Txigorin i Alexander Levin). El 1901 empatà al 1r lloc amb Serguei Lébedev; el 1902 fou 7è; el 1903 fou 1r; el 1905/06 fou 15è al 4t Campionat de Rússia, (campió: Gersz Salwe),; el 1909 empatà als llocs 15è-16è (Torneig amateur de Totes les Rússies, el campió fou Aleksandr Alekhin). Va guanyar una partida contra Alexei Alekhin en un matx amistós per equips St. Petersburg vs. Moscou (6 : 3) el 1911.

## Referències

* ↑ Taula del torneig, Moscou 1899 Ir campionat nacional rus (italià) [Consulta 29 desembre 2009]
* ↑ «Torneig de Moscou de 1899». Edo Chess. [Consulta: 24 abril 2020].
* ↑ Taula del torneig, Sant Petersburg 1905 IV Campionat nacional rus (italià) [Consulta 29 desembre 2009]
* ↑ Torneig de Totes les Rússies 1909 Classificació i partides (anglès) [Consulta 29 desembre 2009]
* ↑ http://www.anders.thulin.name/SUBJECTS/CHESS/CTCIndex.pdf Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 01/09/2004
* ↑ «Fotografia de participants del torneig». Arxivat de l'original el 2012-11-06. [Consulta: 29 desembre 2009].
# Abram Model

Abram Iacovlevitx Model (en rus: Абрам Модель); Daugavpils, 23 d'octubre de 1896 – Leningrad, 16 de febrer de 1976) fou un jugador d'escacs rus, actiu en el període entre les dues guerres mundials. Va desenvolupar la seva carrera escaquística sota bandera soviètica, i fou un dels primers entrenadors del futur Campió del món Mikhaïl Botvínnik.

## Biografia

Nascut a Daugavpils (llavors part de l'Imperi Rus, i actualment, Letònia), va mudar-se a viure a Petrograd, Rússia (més tard, Leningrad, URSS). Tenia el títol de mestre soviètic d'escacs, tot i que li va ser retirat per les autoritats soviètiques quan els seus resultats van empitjorar.
A Leningrad, hi va fer d'entrenador de Botvínnik. Conjuntament, varen analitzar en profunditat la Variant Winawer de la defensa francesa, que llavors es considerava inferior per a les negres, però que Botvínnik va jugar amb gran èxit.

## Resultats destacats en competició

Assolí la tercera plaça al Campionat d'escacs de la Unió Soviètica de 1927. El 1928 fou desè al 6è Campionat de Leningrad. Durant la II Guerra Mundial va guanyar el 18è Campionat de Leningrad, el 1944.

## Bibliografia

* Hartston, William R. Golombek's Encyclopedia of Chess. Batsford, 1977, p. 201. ISBN 0-517-53146-1.
* Soviet Chess 1917–1991. McFarland & Company, 1999. ISBN 0-7864-0676-3.

## Referències

* ↑ «Nota biogràfica d'Abram Model» (en anglès). Chessgames.com. [Consulta: 20 juny 2010].
* ↑ How to Play the French Defence, per Wolfgang Uhlmann, Mikhail Botvínnik, Víktor Kortxnoi, i Anatoli Kàrpov, RHM Press, 1975, introducció.
* ↑ «Campionat de Leningrad 1928». Narod.ru. [Consulta: 9 maig 2020].
* ↑ «Campionat de Leningrad de 1928». Edochess. [Consulta: 9 maig 2020].
* ↑ http://www.geocities.com/al2055perv/ch_repub.html Campionat de Leningrad de 1944(24/10/2009)
# Hugo Strauß

Hugo Strauß (Mannheim, 25 de juny de 1907 - óblast de Sverdlovsk, 1 de novembre de 1941) fou un remer alemany que va competir durant la dècada de 1930.
El 1936 va prendre part en els Jocs Olímpics de Berlín on, fent parella amb Willi Eichhorn, guanyà la medalla d'or en la prova del dos sense timoner del programa de rem. En el seu palmarès també destaca el títols nacional de 1936 del dos sense timoner.
Morí al Front Oriental durant la Segona Guerra Mundial.

## Referències

* 1 2 «Hugo Strauß Olympic Results». sports-reference.com. Arxivat de l'original el 2012-12-13. [Consulta: 12 març 2019].
* ↑ «Olympians Who Were Killed or Missing in Action or Died as a Result of War - Olympics at Sports-Reference.com». Arxivat de l'original el 17 d’abril 2020. [Consulta: 8 maig 2018].
# Portada/efemèride novembre 3

Henri Matisse
« 2 de novembre · 3 de novembre · 4 de novembre »